section_heading: Blink-182 (1992. – 2005.; 2009.-danas)
paragraph_text: Nakon što se u ljeto 1992. doselio u San Diego, Hoppus se ponovno susreo sa svojom sestrom Anne, kojoj je izrazio želju da bude u sastavu. Anne je pohađala srednju školu Rancho Bernardo, gdje se sprijateljila s novim učenikom Tom DeLongeom. DeLonge se 2000. prisjetio prvog susreta: "Kad sam prvi put vidio Marka, trčali smo goli unaokolo, radeći svakakve gluposti. Znali smo skejtati po cijele noći ljuteći zaštitare, i stalno smo se zabavljali." U ožujku 1992., Anne ih je međusobno upoznala te su Hoppus i DeLonge odmah počeli svirati u DeLongeovoj garaži. Da impresionira DeLongeu, Hoppus se popeo na vrh ulične svjetiljke ispred DeLongeova doma, no slomio je gležnjeve pri spuštanju te je idućih nekoliko tjedana proveo na štakama. DeLonge je pozvao starog srednjoškolskog prijatelja Scotta Raynora da bude bubnjar u novom sastavu, prvotno nazvanom Duck Tape, kasnije preimenovan u Blink.